AC Milan
Associazione Calcio Milan italijanski je nogometni klub iz Milana. Boje kluba od osnivanja su crvena i crna, pa je širom Italije i Evrope poznat pod nadimkom rossoneri ("crveno-crni"). Nakon Real Madrida najuspješniji je klub na evropskoj sceni sa sedam osvojenih titula Lige prvaka iz deset finala. Također, u Italiji je drugi klub po broju titula prvaka (scudetto) – 19 (koliko ima i gradski rival Inter), uz pet osvojenih kupova Italije i sedam superkupova. Bio je član organizacije G-14 do njenog raspuštanja.